钦定古今图书集成/方舆汇编/职方典/第1061卷 > 建宁府祠庙考二〈寺观附〉 府志
## 钦定古今图书集成/方舆汇编/职方典/第1061卷 > 建宁府祠庙考二〈寺观附〉 府志

本府。〈建安、瓯宁二县附郭。〉

白云崇梵禅寺　在光禄坊。五代晋天福中，建于崇化坊，名曰“白云广福。” 宋庆历六年，改今名。建炎间火，绍兴初建。明洪武十三年，以其地为永丰仓，移建今所。其地即古之东禅寺址。历年有司迎勾芒神启春于此。顺治丁亥毁，康熙七年，僧道霈重建。

永安禅寺　在黄华山麓。创始自唐贞元十一年。五代唐长兴九年建，初为功德院。伪闽时改名永安寺。宋元丰中，更名十方禅院。明洪武初重建，仍名“永安。” 嘉靖癸未，因大中寺火，移为祝圣道场，后仍建大中寺。万历己亥，众撤而新之。真如寺　，在光禄坊白鹤山麓。元为天堂庵。明洪武中增建，改今额。

冷水寺　即旧“冷水院” ，南唐保大间建。

资庆禅寺　在梨山左，宋天圣二年建。

药师禅寺　在杨坑南唐保大间建。

重兴禅寺　在院后。唐龙纪元年建。

灵应教寺　在中塘，宋时建。

龙峰禅寺　在叶源口，宋时建。

卧云禅寺　南唐保大中建。

保国禅寺　南唐保大中建。

慈恩禅寺　，在驷马桥右，宋乾道二年建，今废。报恩光孝禅寺　，在狮峰麓。唐时建，初名隆兴，宋咸平间赐名景德，崇宁中改崇宁，政和六年又改天宁万寿，绍兴六年改今额。元季毁于兵，明洪武三年重建。嘉靖辛酉冬火，万历丁丑秋重建。乙未请《大藏尊经》建阁贮之，中立龙藏宝塔。康熙壬寅重建。

南禅寺　，南唐保大元年建，初名“南禅保应院。” 元末毁于兵。明洪武三年重建。顺治戊子，又毁于兵。康熙二年，僧悉智募缘重建。

文殊寺　在开元寺右，南唐保大间建。

昇山教寺　旧名“朗山资教寺” ，南唐保大间建，宋改今额。明洪武六年重建。

观音教寺　南唐保大间建。

资化教寺　南唐保大七年建，明洪武十二年重建。

罗汉讲寺　在铁狮峰下。伪闽龙启二年建，旧名“罗汉院” ，元末毁，明洪武十九年重建。

永庆讲寺　在云际山，旧名“云际。” 宋庆历中，赐今额，明洪武十八年重建。山腰有井，名“鹿乳泉” ，今讹为“陆羽泉。” 万历丁未，知县骆骎曾建亭其上，匾曰“一泉亭。”

方广教寺　，其地即韦斋朱松环溪精舍故址。洪武元年僧智源造城南石桥，借其地构庵督工。桥成，乃以馀财建屋，名为桥局寺。后遂增创佛殿山门，更名“方广。” 成化二年复其隙地，构祠堂以祀松，而揭其名。正德十年重建精舍。西禅寺　在和乐坊。唐末建于西津门外，宋天圣中移建今所。明永乐十四年圮于水。成化二年，僧智圆复即二处故址，建屋以居。

吉祥禅寺　在朝天门外太平坊蛟湖之北。伪闽龙德中建于鸡谷滩侧，后荡于水南。唐保大八年移建今所。元季毁，明洪武二年重建，今废。龙山禅寺　在龙首山下。初建于长汀，名“龙山福王院。” 五代梁贞明元年移建今所。内有华歆井、瑞松亭。明洪武二十一年重建。

乾明禅寺　在城西敬客坊，宋大中祥符间建，元至正间重修，今废。

禅祖寺　旧为“西庵” ，宋崇宁元年改为院，绍兴七年重建。

东历禅寺　宋大中祥符间建。

西历禅寺　，大中祥符间建。以上俱在慈惠里。双石禅寺　，在叶坊之双石。唐大顺中建，乾宁五年赐额。元毁于兵，明洪武十二年重建，后圮。康熙十五年僧觉海重建。

西峰禅寺　在丰乐里之九，石晋天福八年建，元至正三年重建。

湆溪禅寺　伪闽龙德三年建，明天顺四年重建。

妙湛禅寺　宋绍兴间建，元至正间重建。《寺源》禅寺　，宋绍兴间建，元至正间重建。灵峰禅寺　，宋淳熙三年建。

高妙禅寺　宋端平初建，元时重建。

洪历禅寺　宋端平二年建。

圭峰禅寺　明初建，又名“桂历庵。”

资福禅寺　，宋嘉定间建，元至正元年重建。天宝禅寺　，元至正间建。

斗峰禅寺　古名“黄龙” ，中有石鼓悬空、松萝挂月、莲湖花馥、八仙会亭、白云关桥、《占星》、雄峰、卓锡、泉飞蘸月、《明池八景》。唐光化二年，真觉禅师创建。元至正间，大圭禅师重建。明正统五年，太师杨荣奏请寺额。天顺二年，赐宝积禅寺。僧古音、琴天真公相继而兴。康熙十八年，郡守范承训请古雪禅师重建。

北岩禅寺　在德胜坊，唐天成中建。

郭际禅寺　五代唐长兴初建。

宝光禅寺　，晋天福八年建，元至正二十年重建。

西瑞禅寺　旧名“西瑞相院” ，俱宋建中靖国初，赐今额。以上俱在《封山》。

当乐禅寺　在井后，南唐保大中建，元大德三年重建。

中山禅寺　唐时建，元至正五年重修。

珠源禅寺　在铁坑南。唐保大间建。

大中禅寺　在府城中和义坊，旧名“本律寺。” 唐贞观中建。大中初赐今额。宋雍熙间，改名“真威。” 政和间，改为万寿神霄宫。建炎初，仍为大中禅寺。绍兴甲子，圮于水，重建。永乐十四年，又圮于水，十五年重建。嘉靖元年毁，十年重建。万历己酉水，两廊倾颓，辛未重修。顺治戊子毁。康熙三十一年，知县邓其文主缘重建。

开元禅寺　在云际山麓。晋太康中建。俗传为吴吕蒙故宅。又云蒙子孙分居于此，后捐为寺，初名“林泉。” 唐开元中赐今额。本寺有佛牙，世为法宝。明万历乙巳造《大藏经》，僧请印镇本寺。左有丹青阁，驾桥以渡。明天顺二年重建。万历间于阁左建马大仙庵。又紫峰顶。元至正间建多宝塔，一名“善见。” 戊子毁于兵。康熙十二年，释道霈募建。

报恩光孝观　在城东光禄坊顾野王故宅。陈永定间建，旧名“白鹤” ，唐开元中更名“开元” ，宋大观中更名“天宁万寿” ，绍兴七年又更名“报恩广孝” ，十三年改今额。元毁于兵，明洪武十三年建，嘉靖元年改为建安学，后学迁郭中，基址尚存。东华观　在光禄坊。宋政和五年徐知常建。元毁于寇，明洪武四年重建。

通元观　在府城兴贤坊。元大德间建。明洪武十五年重修，道纪司在焉。万历己酉圮于水，辛亥重修于此。今废。

崇福道院　在南才里。元时建，今为僧所据。去院数里有石塔，方圆三丈馀，轻摇则动，重撼之则不动，人以为异。

元妙观　在城西移忠坊，濒溪倚山，前有玉清洞，梁时建，初名“洞灵。” 宋大中祥符六年改名“天庆” ，元改今名。明初重建。

凝真观　在紫芝上坊。宋绍兴九年建，明洪武十五年建，万历四十年复建。

南真观　在紫芝上坊梅仙山之巅，汉南昌尉梅福炼丹之所。元初建，明永乐十年重建。万历庚子，同知梅守极重建台榭于殿前。康熙五年六月火冬重建。

隆兴观　在吉阳市中，元至大元年建。

西干观　在西乡里之夏剧。元至正八年建。文昌宫　在紫芝上坊。宋绍兴九年建，明洪武十五年重建，后圮于水。康熙三十一年募修。玉宸道院　，宋熙宁十年建。

清真道院　元泰定元年建。

集仙道院　元至元十二年建。

紫霞道院　在禾义里之小油岭，元延祐二年建。

佛顶庵　旧名“居了洋” ，在建宁里坤口，中有螺髻峰、雨花岩、解空石、孕龙潭诸景。明崇祯初，瓯宁吉阳里张询野捐赀重建。顺治戊戌年，释通哲重修。

瑞兴岩庵　在萧溪，元至正间建。

竹林庵　在白塔。明洪武九年建。里人太师杨荣祀先之所。

回龙庵　宣德初建，在梅子坑。明弘治乙丑重。

修，万历三十七年重建。有“古迹龙井。”

妙应庵　旧名郭岩庵。秦始皇二年，郭仙迁乔，修真于此，因名郭岩。汉梅福望其山，常有紫气，偕岐公炼丹于此。上有炼丹池。宋时莲花岩冢、虎探井诸景，祀梅、岐二仙，故名其里曰“梅岐里。” 其山为延建诸山之祖，多灵迹，四方旱涝祷之即应。

紫云庵　旧名“黄岩庵” ，在郭岩山麓。明万历间，里人黄丽泉捐资重修。

天王堂　在县治东兴坊，“五代梁开平二年建，明洪武十七年重建。”

法云堂　在吉苑里郑敦。宋咸淳五年建，明洪武二十年重修。

云峰堂　在顺阳里。成化间重建，中有井水甚佳。

石塘岩庵　又名“方岩庵。” 明洪武二十二年建，弘治间重建。崇祯初又重建。

建阳县

开福寺　在仙桂坊大潭山中。唐大中初建，旧名“咸通” ，后改“重光。” 宋天禧三年赐今额。元至正中重建，分为报慈、上生、弥陀、释迦、泗洲、天王、孔雀、瑞象、观音、《普贤》《经藏》《弥勒》、报恩、文殊、唐西、尊胜、罗汉、《华严》一十八寺。今十三寺俱废，惟存《普贤》《泗洲》《经藏》《弥勒》《尊胜》五寺。又有天宫、延寿二寺。钟楼之西为白衣寺，今改为官仓。

景福寺　五代时建，旧名“报罗汉院。” 宋大中祥符元年，赐今额。明永乐十三年重建，僧会司在焉。

隆教寺　宋天禧年间建。

水陆寺　在县治西隅。东晋时建。明成化十一年，知县项旻改为“公馆。”

安福寺　五代唐清泰元年建。

宝林寺　唐景福元年建。

永兴寺　旧名“莲口庵” ，五代梁龙德元年建。灵耀教寺　，晋太康中建，宋乾道三年赐今额。洪恩寺　旧名“洪恩院” ，宋开宝四年建。以上俱在同由里。

资化寺　在考亭旧云峰。唐开元中建，宋天圣间改赐今额。

白云教寺　旧名“白云崇果” ，唐建，宋赐今额。均亭寺　，唐大顺四年建。

崇教寺　五代梁乾化四年建。

云际寺　南唐保大中建。

东林寺　伪闽时建。宋天圣二年赐名“圣寿东林院。” 绍兴二十三年，改为“广福东林寺。”

岳山寺　伪闽时建，在水南宝山庵后。

护国教寺　宋皇祐二年建。旧在同由里，淳祐间改为学，移寺于交溪之浒。明嘉靖壬戌，复筑学宫于交溪，移寺于水东叶家巷。

灵峰寺　，在玉枕峰之麓，元至正十年建。永隆寺　，旧名“瑞隆院” ，元元统二年建。

靖安寺　，原为处士故宅，元至正十五年建。翠岩寺　，唐乾宁四年建。

龙山寺　“五代晋天福六年建。”

报恩寺　宋建炎五年建。以上俱在兴贤里。多宝寺　并塔在县治南五里许。明万历三十年，知县魏时应，协邑人傅国珍重建。为邑巽已、方文峰补《坤舆》所不足云。额田三十石，召僧守护之。

蕉源寺　唐光化二年建，南唐保大间改今额。“重安寺　” ，五代晋天福二年建。

大兴寺　五代唐天成二年建。

福山教寺　，五代唐天成二年建。昔有慈济、戒定二禅师，苦行其中三十馀年，一仰首，一俯首，灵骨犹存，祈祷屡验。

云际禅寺　五代唐长兴四年建。

北报恩寺　，南唐保大五年建。

石壁大平禅寺　旧名“太平院” ，元至正间建。以上俱在崇仁德里。

灵泉寺　唐景福三年建。

南兴禅寺　，唐大顺元年建。元至正五年，重修。庵山“教寺　” ，五代唐天成八年建。

严峰寺　五代唐清泰元年建。

南禅寺　五代唐清泰二年建。

南漈寺　五代唐清泰二年建。

如是教寺　旧名崇福院，唐咸通间建。宋绍兴辛亥，僧存真来游，有神近曰：“吾待师久矣。” 里人詹公瑾为结庵居焉。明万历戊寅毁，辛巳重建。下历寺　，唐咸通二年建。

砚峰教寺　唐景福二年建，汉华子期修炼于此。

圣迹寺　在崇泰莒口岭。上有佛遗双足迹，相传有道一禅师卓锡于此。唐咸通元年，邑人翁郜奏敕建寺，年久颓废。康熙十八年，古雪禅师重建。今改寺名“佛迹岭。”

东山寺　宋咸淳唐申里人苦旱，往五夫里真如庵，迎圣姑以祷，顷之雨降，建寺祀焉，迄今尚验。

福圣教寺　旧名“永兴院” ，元至正间建。以上俱在洛田里。

龟山寺　五代唐时建，明永乐十八年重建。凌云寺　宋淳熙十三年建，今废。

资国寺　元大德元年建。以上俱在兴贤里。“西山寺　” ，五代唐长兴二年建。

延寿寺　五代唐清泰二年建。

高历寺　五代唐长兴建。

宝兴寺　宋淳熙八年建。

南漈寺　宋景德间建

保福寺　元至正间重建。以上俱在兴贤下里。江源“复一堂　” 在北雒里。宋端平间建。

崇安县

永隆寿圣寺　在县西三里。俗呼为“三里寺” ，今废。

护国寺　在兴贤坊西察院之右。唐大顺间建于石雄里。元至正间灾。康熙七年，县丞门可法、主缘重建。

西山兰若寺　在贞节坊之西山，宋绍兴二十二年建，明洪武间重建。

安定寺　：在东岩。伪闽时建。

定光寺　：在东岸。伪闽《通文》元年建。

光化寺　唐咸通中始创于隐浆之后田。宋祥符己酉迁于濯缨坊。明景泰辛未重修，为“祝圣道场。” 朱晦庵《记》。

场南寺　在县东岸，宋宝庆四年建。

石门寺　五代梁贞明三年建。

峡门寺　五代唐长兴四年建。

石堂寺　在武夷仙掌峰下。五代唐天成中毁，迁大隐岩下。宋明道间，雷震石陨，寺陷为潭。元皇庆六年，迁建新村盘坡。

兴国寺　五代晋天福中建，明永乐初重建。兴福寺　，五代晋天福五年建，元至正间重建。金身寺　在冲祐观西南隅，五代晋天福四年建。

大云寺　在冲祐观东南隅，五代周广顺二年建。

桃枝寺　以上俱会仙里。

瑞岩寿圣寺　唐贞明初建。宋熙宁三年，赐名“寿圣” ，隆兴初，赐名“瑞岩。” 扣冰禅师最后卓锡于此，前有浴冰溪。

乌山兴福寺　，多古松怪木。神鸦，人无敢入。唐咸通五年，僧行全即其地建寺，扣冰得法于此。寺后有坛，俗为“撒麻降魔处。”

定光寺　旧名“圆彻” ，唐乾宁间建，宋建隆中赐今额。

祝圣寺　五代周显德六年建，宋元祐三年赐今额。政和间改为凝真观。靖康初复为寺。白石观　在大浑里，旧名“玉霞万寿宫” ，后更今名。

元都观　，在武夷九曲溪灵峰下，赵子昂承旨书扁。

昇真观　在天王峰顶，即元化洞天也。岩上有天鉴池，山腰有泉穴，大旱不竭。

武夷观　今名冲祐万年宫，在天柱峰下。唐天宝间始创于洲渚之间。伪闽增广殿宇，后迁今所。宋咸平间赐额。祥符二年，赐田百斛，增至三百。绍圣二年十月望，有仙鹤三十六只于庭，越三日，有旨颁降。元符元年，赐钱八十万，又赐建阳田千顷。元始改观为宫，加赐“万年” 二字。清微洞真观　在水帘洞。

弥陀观　宋元祐五年建。

清微太和宫　在蒋村里，武夷之九曲中。有清虚堂、凝云阁、宜晚亭，皆胜境。

太清道院　在岳池之右。宋绍兴戊辰建，淳熙间重修。

翠峦道院　祀葛仙翁。元大德十年秋，旱蝗，里人祷之，数日雷雨大作，翌日蝗皆化红蜻蜓蔽天而去，岁得大稔。以上俱石雄里。

定应道院　在周村里白塔山，乃三皇元君修炼地，乡人建院祝之。明洪武三十二年建“止止庵　” 在武夷二曲大王峰下，为大老元君及十三真君修炼处，岁久庵圮。明景泰庚午修建。

深密庵　在水帘洞西。石门天然，冬煖夏凉。毛道人守中栖炼之处，邓文洁扁曰“白云深处。” 以上俱会仙里。

西峰庵　，初扣冰禅师居东山，指西峰留识曰：“西山全是佛。” 后有僧道全，果于此得道。在吴屯里。

大石庵　在石雄里。有《铁弥陀像》。

清应堂　宋名“白莲堂” ，在石雄里。

浦城县

胜果寺　在县治东隅。汉越王馀善行宫故址也。梁武帝改建，名崇云寺。隋废。唐处州剌史刘守谦奏改乾元。宋政和中，敕赐建坛，改名“胜果。” 明洪武、永乐、天顺间，屡修，年久圮。万历二十七年，知县储昌命僧员龙募建。

天心寺　旧在县治北隅皇华山之麓。宋开宝八年建，后毁于兵。明洪武、正统间屡修。嘉靖元年，改为学，移置本寺于胜果寺右。崇祯初，僧道洹弘敞山门堂庑，颇备丛林规范。

永安寺　在大市中。唐建元中毁，明洪武甲寅重建，天顺间复毁。今废为市。

圆通塔寺　在县治南隅。元至正间始建塔。明景泰四年重修，岁久圮。万历三十三年，邑人徐民式偕耆民梅一阳、苏职倡修，并构宦祠于右。崇祯间，僧如宗重建观音殿。

华福寺　在西关。万历间，邑人徐民仁主缘募建。

玉树林　在西关新溪桥，万历间建。

回龙寺　在县南回龙山下白云潭边。宋建，后毁，明崇祯十二年重建。

天福寺　“宋建，明嘉靖间修。”

护国寺　宋建，明万历二十年修。

等觉寺　在梦笔山麓。宋真西山建，为“梦笔山房。” 五代时，出梦笔和尚，为闽王所尊。寺久颓，明万历二十三年重修。

皇清顺治七年重建，奉江文通像于寺，僧觉浪“初出。”

家，于此道法大兴，诸方仰为祖庭。

禅寂寺　“宋大中祥符间建，明正统间毁，天顺七年重建。成化五年僧修，万历二十七年又重建。”

万叶寺　旧名“溪峰寺” ，唐昭宗赐改今名。寺有瀑布，飞溅数百尺，若珠帘萃地。其景有《石门、菩萨》《仙人迹》《污樽》《水帘》《七松坛》《万石阶八景，山水绝胜》。宋嘉熙间重建，明正统十二年修。

罗源寺　，宋建。明永乐间废，崇祯间重建南峰寺　。宋咸平中，里人章得象奏建，为太傅练夫人功德。院中有昼锦堂，刻仁宗御赐唱名诗。明寺废，僧亡田入官。崇祯十四年，重建福蠡寺　，隋建后废。宋时有僧见山水奇秀，覆蠡而去。后人于此建院，故名。有涧水流至大石里。杨文公《说苑》云：“福蠡山有龙潭，过三小溪，涧有” 蹬步到寺，珊然也，或以“蠡” 为“罗。”

齐云寺　宋建，明万历、崇祯间重修。

景华寺　宋建，明正德元年修。

奉国寺　，宋太师应国公功德院。

善化寺　宋建，明嘉靖二十八年修。

楞伽寺　宋建，崇祯间重建。

双峰寺　宋建，明万历间修。

应迹寺　宋忠简公徐清叟建。

东山寺　宋文肃徐应龙建，子清叟、荣叟读书于此。明万历间重建，顺治五年修，建桥于前。卯斋寺　，宋建，旧名“震峰寺” ，明正德间修，万历四十五年重建。

重云寺　在募泰里。明洪武二年建，隆庆五年修。

宝光寺　宋建，明万历十五年修。

张济寺　元建，明万历三年修。

龙川寺　元建，明正德间修。

龙德寺　元建，明隆庆间修。

石马寺　元建，明万历十五年重建。以上俱在靖安里。

释迦寺　元建，明万历三十年修。

大同寺　宋建，明宣德十年重建。

广教寺　宋皇祐初建，元至正间重建。以上俱在太石里。

古竺寺　宋建，明景泰间修，万历二十九年重建。

广福寺　元建，明洪武间修，万历二十九年重建。以上俱在高泉里。

陂头堂　明隆庆五年建。崇祯中，僧天童改名“接待庵” ，重建药师殿。知县杨鹗造浮桥于庵前，并建“麒麟阁。”

白云堂　在回龙山下白云潭上。旧有钟飞入潭中，捕鱼者入水常见之，鳞甲如龙状。明崇祯间，知县杨鹗重修。

善德堂　在募泰里，宋建，明万历间重修。华丰堂　在华丰门外越台山下。宋建时，有铁笛仙常饮于此。一日携酒家陈氏往杭州观灯，五鼓归，以所带来饵为信。将度，陈乃与一丸云：“可投此丹于井，汲之即旨酒，可致巨赀。” 陈如其言，饮者云集，果富。

政和县

报国寺　在县治，宋绍兴三十一年建。

龟岩寺　在县治西。尉司故址旧在黄熊山，宋绍兴元年建，明洪武十八年移建今所，成化十四年重修。

天堂寺　，在东门，宋宣和五年建，有“鸣霜楼。” 龙山寺　，唐会昌二年建。

报恩资福寺　，五代梁龙德三年建，明洪武二十二年重修。

慧圣寺　旧名“慧空庵” ，元大德初建。

洞宫寺　唐咸通间建

回龙寺　“晋天福四年建。”

资福寺　“晋天福二年建。”

宝岩寺　五代汉乾祐间建。以上俱在政和里。清平寺　唐咸通元年建。

三峰寺　宋淳化间建，在政和北里。

定峰寺　唐咸通五年建。

石门寺　宋绍兴元年建。以上俱在政和南里。龙山寺　唐开元元年建，在东衢里。

南漈寺　唐开元五年建，在高宅里。

西岩寺　宋宝庆元年建，在政和北里。

延福寺　唐文德中建

禅岩寺　唐永隆二年建。

宝福寺　五代晋天福间建。以上俱在下里。护国寺　，五代晋天福四年建，寺旁有朱熹祖墓焉。

南峰寺　五代晋天福初建。以上俱在感化里。石龙寺　，五代晋天福二年建。

报恩寺　宋庆历四年建。以上俱在东衢里。花林寺　宋庆历元年建。

洞灵寺　宋建隆四年建。以上俱在长城里。大报恩寺　，梁龙德三年建，明永乐初重修。云峰寺　，唐文德元年建。

禅山寺　唐咸通三年建。以上俱在县南里。洞宫寺　唐咸通元年建。

花林院　宋庆历元年建。

绍福院　唐会昌元年建。

龙坑院　唐开元二年建。

石龙冈院　唐咸通三年建。

北岩院　，唐太和元年建。

凤栖院　唐咸通二年建。

灵岩院　唐同光四年建。以上俱在县南里师姑庵　。昔东梅女子登浆山，见瀑布西流入瓯宁，乃请工凿山成圳，引泉南注。自是东梅无旱。居民德而祀之。

上天堂　一名“白云庵” ，宋咸淳二年建。其地有岩常雾，号“紫镜” ，俗谓其照映方隅，不利于县，因建堂以障之。

松溪县

普载寺　在县治南隅。旧在皈伏里，名普载院。五代周显德元年迁今所。宋绍兴初，改为寺。明嘉靖七年，改为儒学。

南山寺　唐武德七年建，明天顺元年重建。柳漈寺　，五代唐长兴四年建，今废。

西山寺　元至正间建，明天顺二年重建。灵石教寺　宋雍熙四年建，今废。上俱东关里。崇德寺　在县治西隅。元至正间建，今为民居。资岩寺　在县治慈善坊。元至正三年建，今废。香林寺　唐会昌二年建，明永乐间重建。北隐寺　唐乾符四年建，今废。

报恩寺　，唐龙纪二年建，明景泰四年重建。大仑寺　，五代梁贞明二年建，今废。

石龙寺　五代唐长兴四年建。

黄阳寺　宋绍兴五年建。以上俱在庆元里。云盖寺　，五代梁开平元年建，明景泰四年重建。

安福寺　五代唐长兴初建，明景泰间重建。龙石寺　宋开宝初建，明天顺五年重建。云岩寺　宋乾德四年建，今废。

回龙寺　宋淳化初建，明景泰五年重建。以上俱在杉溪里。

古源寺　在永宁里。今废。

云峰寺　唐景福二年建，今废。

中峰寺　在中峰之麓。唐景福元年建，明正统五年重建。

石门寺　，“唐龙纪元年建，明正统八年重修。资寿寺　，五代唐天成二年建，明正统三年重建。”

华岩寺　唐咸通八年建，成化间重建。

罗汉寺　，唐龙纪二年建，以上俱在皈伏里。资福教寺　，“齐永明七年建，成化八年重建。” 三龙寺　，“唐龙纪三年建，明正统六年重建。” 以上俱在永宁里。

崇圣教寺　五代唐清泰元年建，今废。

碧岩教寺　宋咸平六年建，明宣德八年重建。瑞云寺　旧名“龙漈庵” ，明景泰元年重建，改今名。

碧峰寺　元时建。明正统五年重建。以上俱在豪田里。

白岩寺　唐乾符二年建，今废。

涌泉寺　唐咸通十年建，今废。

资圣教寺　“五代晋天福二年建” ，今废。

仁寿寺　，旧名“水。”院宋政和四年建，今废。以上俱在永和里。

延真观　一名“南山观” ，在县东隅，元皇庆初建。西山观　在县治西隅。宋咸淳五年建，明洪武十八年重建。今废。

文昌观　在杉溪里。宋景定初建。明洪武十五年改为天尊堂，后复为观，正统六年增建。玉枢道院　在慈善坊。元至正十八年建。龙津道院　在杉溪里夙屯。明洪武四年建。山巅有丹室，扁曰“圆通。”

栖霞道院　在东关里。元至正间建。明宣德、正德间俱重修。

石壁庵　在县治南隅，一名“大沙庵。” 元至正间建。

瑞相庵　在县治西隅。宋改为“东岳行宫。” 元至正间建。

湛卢庵　在东关里，宋时建。朱子寓此读书，因有“书院” 之名。

福云庵　元至正三十年建。

姥岭庵　元至正十七年建。

瑞岩庵　元至正三年建。

德云庵　一名“妙峰庵” ，宋绍兴七年建。

普济庵　宋绍兴七年建。以上俱在东关里。朱源庵　，元至正二年建。

禅岩庵　“元至正间建，天顺四年重建。”

白马岩庵　元至正二十五年建。

草岩庵　明洪武二十年建。以上俱在皈伏里。白云庵　在永和里，一名“峦峰庵。” 明洪武十二年建。

天竺庵　元至正二十五年建。

复新庵　元至正间建，一名“天堂庵。” 明永乐十九年，移建于旧庵之东，改今名。

般若庵　一名“金竺庵” ，明洪武三十年建。栖云庵　明永乐十九年建，正统六年重修。碧峰庵　元至正间建，明正统五年重修。以上俱在豪田里。

观音堂　一在县治东大溪边，元大德间建。明嘉靖四年，知县闵鲁申废，左为社学，右改佃为民居。一在县治西兴贤坊。嘉靖间毁，知县陈辅申请立为“社学。”

古佛堂　在文奎坊，明洪武间建。正统七年重修。

甘露堂　在皈伏里，明洪武间建。正统九年重修。

白云堂　明洪武二年建。正统四年重修。以上俱在豪田里。

福德堂　即“铁总庵。” 元至正间建。

寿宁县

三峰寺　在县治西，宋淳化初建。景泰初设县，即为“祝圣道场。”

小东寺　即“兴福寺” ，宋淳化中建，明正统间重建。

灵岩寺　在八都。五代唐同光四年建，明洪武元年重建。

西岩寺　在十都。宋庆历元年建，明成化癸卯年重修。

灵峰寺　在七都。宋淳化元年建，明弘治十二年重修。

仙岩庵　在八都。明洪武中重修，嘉靖间重建。“显仙庵　” 宋淳化年建，明永乐间重修。

般若庵　在七都。元至正二年建。

宝峰庵　在坊一啚。宋淳祐中建，明天顺间重修。。